ગુરૂવારે રાજ્યમાં 93 વિધાનસબા બેઠકો પર બીજા તબક્કાનું મતદાન ચાલી રહ્યું છે. વર્ષ 2012ના ચૂંટણી પરિણામો જોઇએ તો પહેલા તબક્કામાં જે 83 બેઠકો પર મતદાન થયું, ત્યાં કોંગ્રેસે ભાજપ સામે વધુ મજબૂત પડકાર ફેંક્યો હતો. બીજા તબક્કાની 93 બેઠકોમાંથી કોંગ્રેસ 39 અને ભાજપ 52 બેઠકો જીત્યું હતું, પહેલા તબક્કાની 83 બેઠકોમાંથી કોંગ્રેસના ફાળે 22 અને ભાજપના ફાળે 63 બેઠકો આવી હતી. મધ્ય ગુજરાતમાં કોંગ્રેસે ભાજપને બરાબરીની ટક્કર આપી હતી, ભાજપની 20 બેઠકો સામે કોંગ્રેસે 18 બેઠકો પર વિજય પ્રાપ્ત કર્યો હતો. જો કે, માર્જિનની વાત કરવામાં આવે તો તમામ તબક્કાઓમાં ભાજપ કોંગ્રેસ કરતાં ઘણું આગળ હતું. મધ્ય ગુજરાતમાં 40 બેઠકો પર સરેરાશ માર્જિન હતો 19,946 મત. ભાજપ 25,154 સરેરાશ માર્જિન સાથે 20 બેઠકો અને કોંગ્રેસ 15,169 માર્જિન સાથે 18 બેઠકો પર કબજો કર્યો હતો. મોટાભાગના વિસ્તારોમાં સરેરાશ માર્જિન કરતાં ભાજપનો માર્જિન વધુ રહ્યો છે અને કોંગ્રેસનો ઓછો.